שיחה:אוטוקאד

message: בערך נכתב: "כיום התוכנה שולטת בכ-95% משוק התכנון לבניה ותשתיות בישראל. מחירה כ-3,300 אירו וכ-15% כמנוי תחזוקה שנתית.". ראשית, השוק הוא דינמי ולא נראה לי שזה רלוונטי לכתוב 95% ועל אחת כמה וכמה את המילה כיום, שהרי הערך צריך להיות כללי ולא להתייחס למצב הנוכחי בלבד.
בנוסף לכך הציטוט: "היא נחשבת לתוכנה המרכזית והעיקרית של עולם השרטוט, שקובעת את התקנים של קובצי שרטוט, ואפשר לראות בה מונופול בתחום זה." זהה למשפט שנמחק בערך SolidWorks על אותו בסיס בדיוק. מדובר בתוכנה מסחרית ואין סיבה שויקיפדיה תצהיר על מונופול ללא מקור ברור לנושא זה. Segmany - שיחה 10:08, 14 בספטמבר 2009 (IDT)
replies: text: א. נכון שעדיף לתחם בזמן, ועם זאת התחום הזה לצערם של רבים איננו דינמי. גם כיום לאוטוקאד שליטה כמעט מוחלטת בתחום. גם מחירה של התוכנה נותר קבוע שנים. תוכל לראות בעמוד הבית של החברה שגם כיום (גרסה 2010) מחירה עומד על 4,000 דולר, בדיוק כמו שהיה מאז ומקדם. . ב. לגבי עניין המונופול, האם אתה מכיר מהנדסים, אדריכלים, ומי שעוסקים בתחום שמתעסקים עם תוכנה אחרת? אשמח לשמוע, כי על פי המקורות שבידי מאנשים שעוסקים בתחום הן כאנשים פרטיים והן בגופים ממשלתיים, זהו בדיוק המצב. האם כאשר ארכיטקט או מהנדס מתבקש לשלוח שרטוט תוכנית לאחד ממשרדי הממשלה הוא יעז להשתמש בתוכנות כמו ZWCAD או INTELLICAD, אף שהן מצהירות כי הן תומכות בפורמטים dwg וdxf באופן מלא? אפי ב. • התחברו לרגשותיכם • 10:56, 14 בספטמבר 2009 (IDT)
replies: text: : א. בתור מהנדס מכונות, אני לא מסכים איתך באופן מוחלט. לאוטוקד אין שליטה כמעט מוחלטת בתחום. יש בארץ שוק רחב בתחום הCAD שכולל בתוכו תוכנות כמו SolidWorks, SolidEdge, סימטרון וPRO-E שלוקחות נתח שוק גדול מאוד. למעשה, מהנקודה שאני נמצא בא הייתי אומר שנתח השוק של סולידוורקס גדול בהרבה מנתח השוק של אוטוקאד, לפחות בתחום התכנון המכני. אין שום רעיון בלפרסם בויקיפדיה את מחירה של התוכנה ולהצהיר (ללא מקור) על שליטה מוחלטת, אלא אם כן יש לך אסמכתא רשמית בנושא (ואתר החברה הוא לא אסמכתא רשמית). ב. גם כאן הדברים לא מדוייקים. כמו שציינתי קודם יש כמה תוכנות. בתחום המכונות אין לי ספק שהמצב לא כך ואני לא מדבר בשם תחום האדריכלות כי אני לא נמצא בו. המצב גם לא כזה בגופים הממשלתיים (לפחות לא במשרד הביטחון וצה"ל - שאני עובד מולם) - התוכניות השולטות הן דווקא סולידוורקס וPRO-E במשרד הביטחון. העובדה שהפורמט של AUTOCAD הוא dxf וdwg לא רלוונטי כי כמעט כל התוכנות בשוק היום תומכות בפורמט הזה. בקיצור, אני מציע שבלי אסמכתא ברורה למצב בשוק אין טעם להתייחס לכך כי מדובר בעניין עסקי טהור ששווה ערך לסיסמא של חברת פיצה כבעלת הפיצה הכי טעימה בשוק.Segmany - שיחה 11:32, 14 בספטמבר 2009 (IDT)
replies: text: :: אכן בתחום הנדסת המכונות, ובכלל בתחום התלת מימד יש מקום לתוכנות אחרות כמו שציינת. אינני חושב שניתן להקיש מתחום של הנדסת מכונות (עם כל חשיבותו) לתחום ההנדסה האזרחי, כמו הנדסת בניינים, כבישים, חשמל, מים, ביוב וכדומה, ובפרט כאשר מדובר על שרטוט דו מימדי. כאשר עבדתי בחברת הנדסה נחשבת שבנתה גשרים בארץ, אוטוקאד ורק היא עשתה את העבודה. מניסיון וידע של חבר שלי מומחה לאוטוקאד שעבד באינטל, שם משתמשים רק באוטוקאד. כנ"ל מניסיון של ידידה, ארכיטקטית בדניה סיבוס. על פי האתר: wikinvest, אוטוקאד תופסת נפח שוק של 85% בתחום, עם למעלה מ-8 מיליון משתמשים ברחבי העולם. לא הבנתי מה ההתעקשות שלך לגבי המחיר. אם המחיר הרשמי באתר החברה הוא 4,000 דולר, על מה צריך להתווכח? אגב, המחיר אצל מפיצים בארץ הוא יותר גבוה (אצל אחד מהם גרסה מלאה מתקרבת ל-20,000 ש"ח, ואצל אחר גרסת לייט (LT) נמכרת בכ-7,500 ש"ח.). לגבי פורמטי הקבצים, הם כן רלבנטים, מכיוון שאוטודסק נוטה לשנות את פורמט הקובץ מגרסה לגרסה, כך שהמתחרות כמעט תמיד נמצאות בחוסר תאימות עם הגרסה האחרונה, דבר שמתקיים גם אצל תוכנה כוורד של מיקרוסופט. אפי ב. • התחברו לרגשותיכם • 13:44, 14 בספטמבר 2009 (IDT)
replies: text: :::גם כן לא מדוייק, אני יודע מניסיון שבאינטל עובדים לא רק באוטוקאד. בכל אופן, יש הבדל עצום בין נתון כמו 85% נתח שוק עולמי (שגם לגביו יש לי ספק) לקביעת עובדה ל95% בישראל. מאיפה ה95%? למה לא 96.2%?. ההתעקשות נובעת מכך שויקיפדיה אמור להיות אתר אנציקלופדי ולא אתר פרסומי. למה בעצם שלא נפרסם בדף של מקדונלדס מה מחירה של ארוחת ילדים?. מדובר בתוכנה מסחרית לכל דבר שאינה שונה מאופיס וכמו שאני לא מצפה למצוא את מחירי התוכנה ואת נתח השוק שלה בערך אופיס, אין סיבה שויקיפדיה תפרסם את זה בערך של אוטוקד, אלא אם כן ויקיפדיה מקבלת תמלוגי פרסום. Segmany - שיחה 14:35, 14 בספטמבר 2009 (IDT)
replies: text: :::: נראה סביר בעיניי שאם בכל תחום השרטוט נפח השוק שלה עומד על 85%, אז בבניה ותשתיות (שהוא בעיקרו דו מימדי) הוא יכול בהחלט להגיע ל-95%, אבל זה לא משהו שאני מוכן לההרג בשבילו. ניסיתי לאתר מאיפה נכנס הנתון הזה והנה זה כאן, בתרומה של אלמוני. לגבי המחיר הוא נועד להדגים את מחירה היקר של התוכנה לעומת מתחרותיה (כאיזה סוג של ביקורת) ולאו דוקא כיחסי ציבור. (ואם תתעקש לבדוק תראה שיש ערכי תוכנה שמצויינים בהם מחירים כמחשה והדגמה או כחלק מטיעון). וגם לגבי הקביעה שהיא שולטת על תחום השרטוט, זה דוקא היה כביקורת. הכי טוב לשים על הנתון הזה תבנית מקור, ואם תוך שבוע שבועיים לא ינתן מקור, אז למחוק אותו.  אפי ב. • התחברו לרגשותיכם • 15:00, 14 בספטמבר 2009 (IDT)
replies: text: ::::: רעיון מצויין. Segmany - שיחה 15:23, 14 בספטמבר 2009 (IDT)
thread_title: מקורות

message: האם הצגת רשימת כל הגרסאות הוא מידע אנציקלופדי או סתם טרחנות יתר? --אפי ב. • התחברו ל♥ • 13:21, 18 באפריל 2012 (IDT)
thread_title: רשימת גרסאות

message: מוזר. למה לא באנגלית? Rattner - שיחה 14:09, 12 במאי 2013 (IDT)
thread_title:  שם הערך בעברית??